open-index/open-wikipedia-markdown huggingface dataset:
மு. கோபால்

**மு. கோபால்** (*M. Gopal*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சென்னை மாவட்டம் கோடம்பாக்கம் புலியூர் பகுதியினைச் சேர்ந்தவர். எச். பி. பி. உயர்நிலைப் பள்ளியில் கல்வி பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1971ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் குன்னத்தூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1971

## 1967

## மேற்கோள்கள்

பகுப்பு:1944 பிறப்புகள்
பகுப்பு: திராவிட முன்னேற்றக் கழக அரசியல்வாதிகள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
2-மெத்தாக்சிநாப்தலீன்

**2-மெத்தாக்சிநாப்தலீன்** (*2-Methoxynaphthalene*) என்பது C11H10O  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும்.  β-நாப்தால் மெத்தில் ஈதர், நெரோலின் அல்லது யாரா யாரா என்ற பெயர்களாலும் இச்சேர்மம் அறியப்படுகிறது. வெடிமருந்தில் குறிப்பாக புகையற்ற வெடிமருந்தில் நிலைநிறுத்தியாக 2-மெத்தாக்சிநாப்தலீன் பயன்படுத்தப்படுகிறது. ஆல்ககாலில் இது கரையும். ஆனால் நீரிலும் இருபுரோப்பைலீன் கிளைக்காலிலும் கரையாது.

β-நாப்தால் மெத்தில் ஈதரின் அழற்சி எதிர்ப்பு விளைவு மற்றும் நேரம்-தீர்க்கப்பட்ட ஒத்ததிர்வு ராமன் ஆய்வுகளில் இது எவ்வாறு செயல்படுகிறது என்பது குறித்தும் ஆய்வுகள் செய்யப்பட்டுள்ளன.

## தயாரிப்பு மற்றும் பயன்கள்
டைமெத்தில் சல்பேட்டுடன் β-நாப்தாலை சேர்த்து ஆல்க்கைலேற்றம் செய்வதன் மூலம் 2-மெத்தாக்சிநாப்தலீன் தயாரிக்கப்படுகிறது. ஓர் இலேசான ஆனால் நிலையான வாசனையைக் கொண்டுள்ளது. சோப்பு மற்றும் பிற பொருட்களில் காணப்படும் ஒரு வாசனை கலவையாகப் பயன்படுத்தப்படுகிறது. 

## மேற்கோள்கள்

பகுப்பு:2-நாப்தைல் சேர்மங்கள்
பகுப்பு:நாப்தால் ஈதர்கள்
முதலாவது தமிழ்நாடு சட்டமன்றம்

**தமிழ்நாட்டின் முதலாவது சட்டமன்றம்** (1st Madras State Assembly) என்பது அன்றைய **சென்னை மாகணத்தின்முதல் சட்டமன்றம்** ஆகும். இது 1952ஆம் ஆண்டு மே மாதம் அமைக்கப்பட்டது. இந்தியச் சுதந்திரத்திற்குப் பிறகு சென்னை மாநிலத்தில் நடைபெற்ற முதல் தேர்தலைத் தொடர்ந்து இச்சட்டமன்றம் செயல்பட்டது.

## கண்ணோட்டம்
இந்திய அரசியலமைப்பின் கீழ் மாநிலச் சட்டப்பேரவை, ஆளுநர், சட்டமன்றம், சட்ட மேலவை என அழைக்கப்படும் இரண்டு அவைகளைக் கொண்டுள்ளது. அன்றைய சென்னை சட்டப்பேரவை,தேர்தலின் மூலம் நிரப்பப்பட வேண்டிய 375 இடங்களை 309 தொகுதிகளில் கொண்டிருந்தது. இதில், 243 ஒற்றை உறுப்பினர்களைக் கொண்ட தொகுதிகளாகவும், 62 இரட்டை உறுப்பினர் தொகுதிகளாகவும் இருந்தன. இவற்றில் ஒற்றை உறுப்பினர் தொகுதியில் ஓர் இடம் பட்டியல் சாதியினருக்கும் இரட்டை உறுப்பினர் தொகுதியில் நான்கு தொகுதிகள் பட்டியல் பழங்குடியினருக்கு ஒதுக்கப்பட்டிருந்தன. இதில் மூன்று இடங்களில் எவரும் போட்டியிடவில்லை.

1953இல் தெலுங்கு மொழி பேசும் பகுதி, பெல்லாரி மாவட்டத்தை உள்ளடக்கிய ஆந்திர மாநிலம் உருவாக்கப்பட்ட பிறகு, கன்னட மொழி பேசும் பகுதிகளைக் கொண்ட மைசூர் மாநிலத்துடன் இணைக்கப்பட்டது. சென்னை சட்டப்பேரவையில் உறுப்பினர்களின் எண்ணிக்கை 231ஆகக் குறைக்கப்பட்டது. மாநிலங்கள் மறுசீரமைப்புச் சட்டத்தின் விளைவாக, சட்டமன்ற உறுப்பினர்களின் எண்ணிக்கை மீண்டும் 190 ஆகக் குறைக்கப்பட்டது.

1952ஆம் ஆண்டு நடைபெற்ற சென்னை மாநில சட்டப்பேரவைத் தேர்தலில், எந்தவொரு கட்சியும் ஒரு தனி அரசை அமைக்கத் தனிப் பெரும்பான்மையைப் பெறவில்லை. பல்வேறு அரசியல் கட்சிகள், சுயேச்சைகள் இடையே தொடர்ச்சியான உடன்பாட்டிற்குப் பிறகு இந்திய தேசிய காங்கிரசின் ச. இராசகோபாலாச்சாரி முதலமைச்சரானார். இவரது மாறுபட்ட தொடக்கக் கல்வித் திட்டத்திற்குத் கடுமையான எதிர்ப்பைத் தொடர்ந்து 1954இல் பதவி விலகினார். இதைத் தொடர்ந்து நடந்த தலைமைக்கான போராட்டத்தில், காமராசர் இராஜாஜியின் தேர்ந்தெடுக்கப்பட்ட வாரிசான சி. சுப்பிரமணியத்தை தோற்கடித்து 1954 மார்ச் 31 அன்று முதலமைச்சரானார்.

## முக்கியப் பொறுப்பு வகித்தவர்கள்

## அமைச்சரவை

### இராஜகோபாலாச்சாரியின் அமைச்சரவை
இராஜகோபாலாச்சாரியின் தலைமையில் அமைச்சரவை 1952 ஏப்ரல் 10 அன்று பதவியேற்றது.

## மாற்றங்கள்
* பெல்லாரி மற்றும் ஆந்திரத் தொகுதிகளைச் சேர்ந்த அமைச்சர்கள் (நாகண்ணா கவுடா, சங்கர ரெட்டி, பட்டபிராமா ராவ், சஞ்சீவையா மற்றும் ரங்கா ரெட்டி) 1953 செப்டம்பர் 30 அன்று ஆந்திர மாநிலம் பிரிந்து தனி மாநிலமாக மாறுவதற்கு ஒரு நாள் முன்பு பதவி விலகினர். வேளாண்மை, வனம், மீன்வளம், சின்சோனா, ஊரக நலன், சமூகத் திட்டங்கள், தேசிய விரிவாக்கத் திட்டங்கள் ஆகிய துறைகள் 1953 அக்டோபர் 9 அன்று எம். பக்தவச்சலத்திடம் ஒப்படைக்கப்பட்டன. ஜோதி வெங்கடாசலம் மதுவிலக்கு, பெண்கள் நலத்துறை அமைச்சராக நியமிக்கப்பட்டார். க. இராசாராம் உள்ளாட்சி நிர்வாக அமைச்சரானார். சுப்பிரமணியத்திற்கு கல்வி, தகவல், விளம்பரம் ஆகிய கூடுதல் துறைகள் வழங்கப்பட்டன. கால்நடை மருத்துவம், கால்நடை பராமரிப்பு, அரிஜன நலத்துறைக்கு வி. சி. பழனிச்சாமி கவுண்டர் பொறுப்பாளராக நியமிக்கப்பட்டார்.

### காமராசரின் அமைச்சரவை
1954 ஏப்ரல் 13 முதல் 1957 ஏப்ரல் 13 வரை காமராசர் முதலமைச்சராக இருந்த அமைச்சரவை உறுப்பினர்கள்

### மாற்றங்கள்
1956 ஆம் ஆண்டு மாநில மறுசீரமைப்புச் சட்டத்தைத் தொடர்ந்து, ஏ. பி. ஷெட்டி 1956 மார்ச் 1 ஆம் தேதி அமைச்சரவையிலிருந்து விலகினார், மேலும் அவரது இலாகா அமைச்சரவையில் உள்ள மற்ற அமைச்சர்களிடையே பகிர்ந்து கொள்ளப்பட்டது.

## மேலும் காண்க

* 1951 சென்னை சட்டப்பேரவை தேர்தல்
* தமிழ்நாடு சட்டமன்றம்

## மேற்கோள்கள்

பகுப்பு:தமிழ்நாடு சட்டமன்றம்
சென்னீர்குப்பம்

**சென்னீர்குப்பம்** என்ற புறநகர்ப் பகுதியானது, இந்தியாவில் தமிழ்நாடு மாநிலத்தின் திருவள்ளூர் மாவட்டத்திலுள்ளது.
## அமைவிடம்
சென்னீர்குப்பம், கடல் மட்டத்திலிருந்து சுமார் 40.85 மீ. உயரத்தில், () என்ற புவியியல் ஆள்கூறுகள் கொண்டு அமைந்துள்ளது.

## விவரங்கள்
** சென்னீர்குப்பம் பகுதியின் அஞ்சல் குறியீட்டு எண் 600056 ஆகும்.

** சென்னீர்குப்பத்தில் 'வேலம்மாள் வித்யாலயா' என்ற தனியார் பள்ளி ஒன்று இயங்குகிறது.

** சென்னீர்குப்பத்தில் கைலாசநாதர் கோயில் என்ற சிவன் கோயில் ஒன்றும், சுப்பிரமணியசுவாமி கோயில் என்ற முருகன் கோயில் ஒன்றும் அமைந்துள்ளன.

** சென்னீர்குப்பம் பகுதியானது, பூந்தமல்லி சட்டமன்றத் தொகுதி வரம்புக்கு உட்பட்டதாகும். மேலும் இப்பகுதி, திருவள்ளூர் மக்களவைத் தொகுதி சார்ந்தது.
## மேற்கோள்கள்

பகுப்பு:திருவள்ளூர் மாவட்டத்திலுள்ள ஊர்களும் நகரங்களும்
ஆலன் அணில்

**ஆலன் அணில்** (*Allen's squirrel)(சையூரசு ஆலெனி*) என்பது வடக்கு மெக்சிகோவைச் சேர்ந்த அகணிய உயிரியாகும். இது *சையூரசு* பேரினத்தைச் சேர்ந்த ஒரு மரத்தில் வாழும் அணில் ஆகும். இதில் அங்கீகரிக்கப்பட்ட துணையினங்கள் இல்லை.

## மேற்கோள்கள்

பகுப்பு:அணில்கள்
சிந்து மாகாணத்தின் கோட்டங்கள்

**சிந்து மாகாணத்தின் கோட்டங்கள்** (*Divisions of Sindh Province*), பாக்கித்தான் நாட்டின் இரண்டாம் நிலை ஆட்சிப் பிரிவாகும். இதன் 6 கோட்டங்கள் சிந்து மாகாண அரசின் கட்டுப்பாட்டின் கீழ் உள்ளது. ஆணையாளர் கோட்ட நிர்வாகியாக ஆணையாளர் செயல்படும். கோட்டங்களின் கீழ்  துணை ஆணையாளர்கள் தலைமையில் மாவட்டங்களும், உதவி ஆணையாளர்களின் கீழ் மாவட்டங்களின் கீழ் வருவாய் வட்டங்களும், வருவாய் வட்டங்களின் கீழ் ஒன்றியக் குழுக்களும் இயங்குகிறது.
## கோட்ட நிர்வாகம்
நிர்வாக வசதிக்காக சிந்து மாகாணம் 6 கோட்டங்களாகப் பிரிக்கப்பட்டுள்ளது. கோட்டங்களின் கீழ் மாவட்டங்களும், மாவட்டங்களின் கீழ் வருவாய் வட்டங்களும், வருவாய் வட்டங்களின் கீழ்  ஒன்றியக் குழுக்களும் உள்ளது. 
## கோட்டங்களும் மாவட்டங்களும்

## கோட்டவாரியாக மக்கள்தொகை

## இதனையும் காண்க
*பஞ்சாப் (பாகிஸ்தான்) மாகாணத்தின் கோட்டங்கள்
* பலூசிஸ்தான் (பாகிஸ்தான்) மாகாணத்தின் கோட்டங்கள்
* கைபர் பக்துன்வா மாகாணத்தின் கோட்டங்கள்

## மேற்கோள்கள்

10. ^ "5 Fascinating Historical Secrets of Sindh's Enchanting Jacobabad City" (Division of Sindh) Retrieved 2023-09-21

பகுப்பு:சிந்து மாகாணம்
பகுப்பு:சிந்து மாகாணத்தின் கோட்டங்கள்
பகுப்பு:பாக்கித்தான் ஆட்சிப் பிரிவுகள்
பகுப்பு:பாகிஸ்தானின் கோட்டங்கள்
பகுப்பு:பாக்கித்தான்
போரான் கதிர்க்குருவி

**போரன் கதிர்க்குருவி** (*சிசுடிகோலா போடேசா-Cisticola bodessa*) என்பது சிசுடிகோலிடே குடும்பத்தைச் சேர்ந்த ஒரு பறவை சிற்றினமாகும். இது எத்தியோப்பியா, கென்யா, உகாண்டாவில் காணப்படுகிறது. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல வறண்ட காடுகள், வறண்ட புன்னிலம் மற்றும் மிதவெப்ப மண்டல அல்லது வெப்பமண்டலம் வறண்ட புதர் நிலங்கள் ஆகும்.

## மேற்கோள்கள்

பகுப்பு:கதிர்க்குருவி
தானா ஆறு கதிர்க்குருவி

**தானா ஆறு கதிர்க்குருவி** (*Tana River cisticola*) என்பது சிசுடிகோலிடே குடும்பத்தைச் சேர்ந்த ஒரு பறவை சிற்றினமாகும். இது கென்யாவில் காணப்படுகிறது, மேலும் இது சோமாலியா காணப்படலாம் என்று ஊகங்கள் உள்ளன.

இதன் இயற்கையான வாழ்விடம் மிதவெப்பமண்டல அல்லது வெப்பமண்டல ஈரமான புதர் நிலமாகும்.

## மேற்கோள்கள்

பகுப்பு:கதிர்க்குருவி
சொ. காவேரிமணியம்

**சொ. காவேரிமணியம்** (*C. Kaverimaniam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் மதுரை மாவட்டம் அவனியாபுரத்தில் 1927ஆம் ஆண்டு பிறந்தார். மதுரை தூய மேர் உயர்நிலைப் பள்ளியில் பள்ளிக் கல்வியினைப் பயின்றுள்ளார். மதுரை மதுராக் கல்லூரியில் இளங்கலைப் படிப்பினையும், சென்னை சட்டக் கல்லூரியில் இளநிலைச் சட்டப் படிப்பினையும் முடித்துள்ள காவேரிமணியம், திராவிட முன்னேற்றக் கழகத்தினைச் சார்ந்தவர். இவர், 1971ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருப்பரங்குன்றம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1971

 

## மேற்கோள்கள்

பகுப்பு:1944 பிறப்புகள்
பகுப்பு: திராவிட முன்னேற்றக் கழக அரசியல்வாதிகள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
நம்தாபா பறக்கும் அணில்

**நம்தாபா பறக்கும் அணில்** (*பிசுவாமோயோப்டெரசு பிசுவாசி*) என்பது வடகிழக்கு இந்தியாவில் அருணாச்சலப் பிரதேசத்தில் காணப்படும் ஒரு பறக்கும் அணில் ஆகும். இது 1981ஆம் ஆண்டு நம்தாபா தேசிய பூங்காவில் சேகரிக்கப்பட்ட ஒற்றை விலங்கியல் மாதிரியிலிருந்து அறியப்படுகிறது.

## விளக்கம்
நம்தாபா பறக்கும் அணில் சிவப்பு நிறத்தில், நரைத்த உரோமங்களைக் கொண்டுள்ளது. மேலே வெள்ளை நிறமும், வெளிர் சாம்பல் நிற கொண்டையும் கொண்டது. இதன் தோற்செட்டை ஆரஞ்சு நிறத்திலும், அதன் அடிப்பகுதி வெண்மையாகவும் இருக்கும். இதன் கன்னப் பற்கள் எளிமையானவை. மேலும் இதன் வெட்டுப்பற்கள் நிறமியற்றவை. இடைச்சுவர் செவிப்புலன் புல்லேவில் பலவாகவும், சில சமயங்களில் தேன்கூடு வடிவமாகவும், 10 முதல் 12 உயிரணுக்கள் வரை இருக்கும். இது தலை முதல் குதம் வரை 40.5 செ. மீ. நீளமும், 60 செ. மீ. நீளமுடைய நீண்ட வாலினையும், 7.8 செ.மீ. பின்னங்கால்களையும் கொண்டுள்ளது. இதன் காது 4.6 செ.மீ. நீண்டது.

## வகைப்பாட்டியல்
நம்தாபா பறக்கும் அணில் முதன்முதலில் 1981இல் விவரிக்கப்பட்டது. இது நம்தாபா தேசிய பூங்காவில் சேகரிக்கப்பட்ட ஒரு விலங்கியல் மாதிரியை அடிப்படையாகக் கொண்டது. இதன் அறிவியல் பெயர் இந்திய விலங்கியல் ஆய்வின் இயக்குனர் பிசுவாமோய் பிசுவாசுவை நினைவுகூர்கிறது. *பிசுவாமோயோப்டெரசு* பேரினத்தின் முதல் உறுப்பினர். இது 2013இல் லாவோசியன் இராட்சத பறக்கும் அணில் (*பிசுவாமோயோப்டெரசு லாவோன்சிசு*) விவரிக்கப்பட்டது. 2018-இல், சீனாவில் ஒரு புதிய பறக்கும் அணில், மவுண்ட் கயோலிகாங் பறக்கும் அணில் (*பிசுவாமோயோப்டெரசு கயோலிகோன்சிசு*) கண்டுபிடிக்கப்பட்டது.

## பரவலும் வாழிடமும்
நம்தாபா பறக்கும் அணில் வடகிழக்கு இந்தியாவில் அருணாச்சலப் பிரதேசத்தில் மட்டுமே காணப்படும் அகணிய உயிரி ஆகும்.  இது உயரமாக வளரும், நாகமரமான *[[நாகமரம்|மெசுவா பெரியா]]* காடுகளில் வாழ்கிறது. பெரும்பாலும்திகிங் நதியின் வடிகால் படுகைப் பகுதியில் உள்ள மலைச் சரிவுகளில், குறிப்பாக வடகிழக்கு இந்தியாவில் பட்காய் மலைத்தொடரின் மேற்கு சரிவில் காணப்படுகிறது.

ஏப்ரல் 2022இல், அருணாச்சலப் பிரதேசத்தில் நம்பத்தகுந்த நம்தாபா பறக்கும் அணில் பதிவு செய்யப்பட்டது. இதன் நம்பகத்தன்மையினை நிரூபிக்க, ஆராய்ச்சியாளர்கள் டி. என். ஏ.வை அடையாளம் காண மல மாதிரிகளை சேகரிக்க திட்டமிட்டுள்ளனர்.

## காப்பு நிலை
நம்தாபா பறக்கும் அணில் பன்னாட்டு ஒன்றிய இயற்கைப் பாதுகாப்புச் சங்கத்தின் செம்பட்டியலில் மிக அருகிய இனமாக நிலையில் பட்டியலிடப்பட்டுள்ளது. இதன் எல்லை ஒரு பள்ளத்தாக்கில் மட்டுமே இருக்கலாம். மேலும் பூங்காவிற்குள் உணவுக்காக விலங்குகள் இவற்றை வேட்டையாடுவதாலும், வாழ்விட அழிவாலும் இது அச்சுறுத்தலுக்கு உள்ளாகிறது. இது காடுகளில் "தொலைந்த உயிரினங்களைத் தேடுதல்" முயற்சியின் மையமாக இருக்கும் 25 "மிகவும் தேடப்படும் தொலைந்து போன" சிற்றினங்களில் ஒன்றாகும்.

## மேற்கோள்கள்

பகுப்பு:பறக்கும் அணில்கள்
கருத்த நவரா

**கருத்த நவரா** அல்லது **கருப்பு நவரை** *(KARUTHTHA NAVARA)* என்று அழைக்கப்படும் இந்த நெல் வகை, தென்னிந்தியாவில் உள்ள கேரளாவின் ஒரு பாரம்பரிய நெல் வகையாகும். சோறு, மருத்துவக் கஞ்சி மற்றும் சிற்றுண்டி வகைகள் சமைப்பதற்குப் பயன்படுத்தப்படும் இந்த நெல் இரகத்தின் தானியம், வெளிர் சிவப்பு கலந்த கருப்பு நிறத்திலும், அரிசி, செந்நிறத்திலும் தடித்தும் காணப்படுகிறது. மருத்துவ நோக்கங்களுக்காக கேரளத்தின் பெரும்பாலான மாவட்டங்களில் பயிரிடப்படும்  இந்த நெல் இரகம், கேரளாவின் பருவகால சிகிச்சையான முக்கியமாக  **‘கார்கிடகா சிகிச்சை’** *(மலையாள மாதமான கார்கிடகத்தின் (கடக) போது செய்யப்படும் [[ஆயுர்வேதம்|ஆயுர்வேத]] சிகிச்சைகள் மற்றும் நடைமுறைகளைக் குறிக்கிறது, இது மழைக்காலத்துடன் தொடர்புடையது. இந்த காலம் தனித்துவமான காலநிலை நிலைமைகள் காரணமாக உடலை நச்சு நீக்கம் செய்வதற்கும் புத்துணர்ச்சியூட்டுவதற்கும் ஏற்றதாகக் கருதப்படுகிறது.)* மற்றும் பல்வேறு மருத்துவ நோக்கங்களுக்காகவும் பயன்படுத்தப்படுகிறது.

மிகக் குறுகிய கால அளவில் அறுவடைக்கு தயாராகும் இந்த நெல் வகை, **90 - 100** நாட்களில் முதிர்வடைவதாக கூறப்படுகிறது. மேலும் **3** அடி உயரம் வரை வளரும் இந்த நெற்பயிரின் மகசூல், ஒரு ஏக்கருக்கு சுமார் **800** கிலோ வரை உற்பத்தித் திறன் கொண்டதாகவும் கூறப்படுகிறது. 

## இவற்றையும் காண்க
* நவரா அரிசி
* பரம்பன் நவரா
* நரோன் நவரா
* சுவண்ண நவரா

## சான்றுகள்

பகுப்பு:நெல் வகைகள்
பகுப்பு:கேரளாவின் நெல் வகைகள்
பெர்ட்மோர் அணில்

**பெர்ட்மோர் அணில்** (*Berdmore's ground squirrel*) **இந்தோசீன அணில்**, அல்லது **பெர்ட்மோர் அணில்** (***மெனெட்டசு பெர்ட்மோரி***) என்பது தென்கிழக்கு ஆசியாவில், மியான்மர், யுன்னான் (தெற்கு சீனா) ஆகியவற்றின் கிழக்கிலிருந்து வியட்நாம், கம்போடியா வரை காணப்படும். இவை தரையில் வாழும் அணில் ஆகும்.

அணிலின் முதுகு சாம்பல்-பழுப்பு நிறத்திலும், வயிறு வெள்ளையாகவும் இருக்கும். பக்கவாட்டில் உள்ள கோடுகள் மிகவும் குறிப்பிடத்தக்கவை. ஒவ்வொரு பக்கத்திலும் ஒரு பழுப்பு நிறத்தில் காணப்படும். இதன் கீழ் ஒரு கருப்பு பட்டையும் இருக்கும். தலை கூர்மையானது. எனவே இந்த அணில், எலி அல்லது மரமூஞ்சூறுவினை ஒத்திருக்கிறது. இதன் உடல் நீளம்  ஆகும். வாலின் நீளம்  ஆகும்.

நிலத்தில் வாழும் பிற அணில் போல, இது மரங்களில் அரிதாகவே காணப்படுகிறது. ஆனால் பெரும்பாலான நேரத்தை மழைக்காடுகளின் அடர்ந்த அடர்ந்த காடுகளில் செலவிடுகிறது. இருப்பினும், இது வயல்களிலும் அல்லது கிராமங்களிலும் காணப்படுகிறது. இது மிகவும் பொதுவானதாக இருந்தாலும், இந்த அணிலின் வாழ்க்கையைப் பற்றி மிகக் குறைவாகவே அறியப்பட்டுள்ளது. இதன் பெயர் மர்மோடினி ,தரை வாழ் அணில்களின் நெருங்கிய உறவினர் அல்ல.

## மேற்கோள்கள்

பகுப்பு:அணில்கள்
பஞ்சாப் (பாகிஸ்தான்) மாகாணத்தின் கோட்டங்கள்

**பஞ்சாப் மாகாணத்தின் கோட்டங்கள்** (*Divisions of Punjab*), பாகிஸ்தான் நாட்டின் 36 கோட்டங்கள் உள்ளது. அதில் பஞ்சாப் மாகாணத்தில் மட்டும் 10 கோட்டங்கள் உள்ளது. பஞ்சாபின் இந்த 10 கோட்டங்களில்  41 மாவட்டங்கள் உள்ளது. கோட்டங்கள் *ஆணையாளர்* எனும் அரசு அலுவலர்கள் தலைமையில் இயங்குகிறது.
## கோட்டங்கள்

## இதனையும் காண்க
* சிந்து மாகாணத்தின் கோட்டங்கள்
* பலூசிஸ்தான் (பாகிஸ்தான்) மாகாணத்தின் கோட்டங்கள்
* கைபர் பக்துன்வா மாகாணத்தின் கோட்டங்கள்

## மேற்கோள்கள்

பகுப்பு:பஞ்சாப் (பாகிஸ்தான்) மாகாணத்தின் கோட்டங்கள்
பகுப்பு:பஞ்சாப் (பாகிஸ்தான்)
பகுப்பு:பாக்கித்தான் ஆட்சிப் பிரிவுகள்
பகுப்பு:பாகிஸ்தானின் கோட்டங்கள்
தே. கேசவலு

**தே. கேசவலு** (*D. Kesavalu*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கள்ளக்குறிச்சி மாவட்டம் கள்ளக்குறிச்சி நகரைச் சேர்ந்தவர். கள்ளக்குறிச்சி உயர்நிலைப் பள்ளியில் கல்வி பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1971ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் கள்ளக்குறிச்சி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1967

### 1971

## மேற்கோள்கள்

பகுப்பு:1939 பிறப்புகள்
பகுப்பு: திராவிட முன்னேற்றக் கழக அரசியல்வாதிகள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
16ஆவது கருநாடக சட்டமன்றம்

**16ஆவது கருநாடக சட்டமன்றம்** (*16th Karnataka Assembly*) என்பது **கருநாடகாவில்** 2023ஆம் ஆண்டு நடைபெற்ற சட்டமன்றத் தேர்தலைத் தொடர்ந்து உருவாக்கப்பட்டது. 224 இடங்களுக்கானத் தேர்தல் 10 மே 2023 அன்று நடைபெற்றது. தேர்தல் முடிவுகள் 13 மே 2023 அன்று அறிவிக்கப்பட்டன.

## சட்டப்பேரவை உறுப்பினர்கள்


## மேற்கோள்கள்

பகுப்பு:கர்நாடக சட்டப் பேரவை
பகுப்பு:இந்தியாவில் உள்ள மாநில கீழவைகள்
பாலின் சட்டமன்றத் தொகுதி

**பாலின் சட்டமன்றத் தொகுதி** *(Palin Assembly constituency)* என்பது இந்தியாவின் அருணாச்சலப் பிரதேச சட்டமன்றத்தில் உள்ள 60 சட்டமன்றத் தொகுதிகளில் ஒன்றாகும். இத்தொகுதியானது கிரா தாதி மாவட்டத்தில் அமைந்துள்ளது. பாலின், கிழக்கு அருணாச்சலம் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.

## சட்டமன்ற உறுப்பினர்கள்

## தேர்தல் முடிவுகள்
### 2024

## மேற்கோள்கள்

பகுப்பு:அருணாச்சலப் பிரதேச சட்டமன்றத் தொகுதிகள்
பலூசிஸ்தான் (பாகிஸ்தான்) மாகாணத்தின் கோட்டங்கள்

**பலூசிஸ்தான் மாகாணத்தின் கோட்டங்கள்** (*Divisions of Balochistan*), பாக்கித்தான் நாட்டில் 36 கோட்டங்கள் உள்ளது. அதில் பலூசிஸ்தான் மாகாணத்தில் 8 கோட்டங்கள் உள்ளது.  இந்த 8 கோட்டங்களில்  37 மாவட்டங்கள் உள்ளது.
கோட்டங்கள் *ஆணையாளர்* எனும் அரசு அலுவலர்கள் தலைமையில் இயங்குகிறது.

## கோட்டங்கள்
பாகிஸ்தான் மாகாண அரசுகளின் கீழ் ஆணையாளர்கள் தலைமையில் செயல்படும் கோட்டங்களின் கீழ் உள்ள மாவட்டங்களை துணை ஆணையாளரும், வருவாய் வட்டங்களை உதவி ஆணையாளர்களாலும் நிர்வகிக்கப்படுகிறது.

## இதனையும் காண்க
* சிந்து மாகாணத்தின் கோட்டங்கள்
*பஞ்சாப் (பாகிஸ்தான்) மாகாணத்தின் கோட்டங்கள்
* கைபர் பக்துன்வா மாகாணத்தின் கோட்டங்கள்

## மேற்கோள்கள்

பகுப்பு:பலூசிஸ்தான் மாகாணத்தின் கோட்டங்கள்
பகுப்பு:பாக்கித்தான் ஆட்சிப் பிரிவுகள்
பகுப்பு:பலூசிஸ்தான் (பாகிஸ்தான்)
பகுப்பு:பாகிஸ்தானின் கோட்டங்கள்
பகுப்பு:பாக்கித்தான்
இலித்தியம் நாப்தலீன்

**இலித்தியம் நாப்தலீன்** (*Lithium naphthalene*) என்பது Li+[C10H8]− என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஆராய்ச்சி ஆய்வகத்தில், இச்சேர்மம் கரிம, கரிம உலோக மற்றும் கனிம வேதியியல் பொருள்கள் தயாரிப்பு வினைகளில் ஓர் ஒடுக்கியாகப் பயன்படுத்தப்படுகிறது. பொதுவாக தேவைப்படும் இடத்திலேயே இது உருவாக்கப்படுகிறது. இலித்தியம் நாப்தலீன் Li+ உடன் பிணைக்கப்பட்ட ஈந்தணைவிகளுடன்  படிகமாகிறது. இந்த அயனி ஒரு கரிம இயங்குறுப்புக்கு நன்கு அறியப்பட்ட எடுத்துக்காட்டு ஆகும்.

## தயாரிப்பு
உலோக இலித்தியத்தை நாப்தலீனுடன் ஓர் ஈரெத்தில் ஈதரில் கரைக்கப்பட்ட கரைசலில், பொதுவாக டெட்ரா ஐதரோபியூரான்  அல்லது டைமெத்தாக்சியீத்தேனுடன் சேர்த்து நன்றாகக் கலக்குவதன் மூலம் இலித்தியம் நாப்தலீன் தயாரிக்கப்படுகிறது. இதன் விளைவாகக் கிடைக்கும் உப்பு அடர் பச்சை நிறத்தில் இருக்கும். இலித்தியத்துடன் நாப்தலீனின் வினையை ஒலி அலைகளால் கிளறி துரிதப்படுத்தலாம். இலித்தியம் நாப்தலீனை மதிப்பிடுவதற்கான முறைகளும் உருவாக்கப்பட்டுள்ளன. 

## பண்புகள்
ஓர் இயங்குறுப்பாக இதன் கரைசல்கள் g = 2.0 என்ற அளவுக்கு அருகில் ஒரு வலுவான எலக்ட்ரான் பாரா காந்த அதிர்வைக் காட்டுகின்றன. இதன் அடர் பச்சை நிறம் 463, 735 நானோமீட்டரில்  உறிஞ்சுதல்களிலிருந்து எழுகிறது. இலித்தியம் நாப்தலீனின் பல கரைப்பான்கள் எக்சு-கதிர் படிகவியல் மூலம் வகைப்படுத்தப்பட்டுள்ளன. விளைவுகள் நுட்பமானவை, HC–CH பிணைப்புகளின் வெளிப்புற சோடி 3 பைக்கோ மீட்டரில்  சுருங்குகிறது மற்றும் மற்ற ஒன்பது C–C பிணைப்புகள் 2–3 பைக்கோமீட்டரில்  நீண்டு செல்கின்றன. ஒட்டுமொத்தத்தில் குறைப்பு பிணைப்பை பலவீனப்படுத்துகிறது.

## வினைகள்
### ஏற்ற ஒடுக்கம்
சாதாரண ஐதரசன் மின்முனையுடன் ஒப்பிடும்போது −2.5 வோல்ட்டுக்கு அருகில் குறைப்பு திறன் கொண்ட நாப்தலீன் இயங்குறுப்பு அயனி ஒரு வலுவான குறைக்கும் முகவராகும்.

### புரோட்டானேற்றம்
இலித்தியம் நாப்தலீன் எதிர்மின் அயனி வலுவான கார அயனியாகும். மேலும் ஒரு பொதுவான சிதைவு பாதையானது நீர் மற்றும் ஆல்ககால் போன்ற தொடர்புடைய புரோட்டானிக் மூலங்களுடனான வினையை உள்ளடக்கியுள்ளது. இந்த வினைகள் ஈரைதரோநாப்தலீனை வழங்குகின்றன:
:2 Li+[C10H8]− + 2 H2O → C10H10 + C10H8 + 2 LiOH

### ஈந்தணைவி முன்னோடி
நாப்தலீன் இயங்குறுப்பின் கார உலோக உப்புகள் நாப்தலீனின் அணைவுச் சேர்மங்களைத்  தயாரிக்கப் பயன்படுத்தப்படுகின்றன.

## தொடர்புடைய சேர்மங்கள்
ஆந்த்ரசீனில் இருந்து பெறப்பட்டவை, பிற கார உலோகங்கள் (குறிப்பாக சோடியம்), மற்றும் கார உலோக நேர்மின் அயனிகளுடன் இணைக்கப்பட்ட பல்வேறு ஈந்தணைவிகள் போன்ற பல தொடர்புடைய இயங்குறுப்பு எதிர்மின் அயனிகள் அறியப்படுகின்றன. இருலித்தியம் நாப்தலீன் [Li+(tmeda)2]2[C10H8]2−வடிவத்திலும் அறியப்படுகிறது.

## மேற்கோள்கள்

பகுப்பு:இலித்தியம் உப்புகள்
பகுப்பு:தனி உறுப்புகள்
பகுப்பு:கரிமலித்தியம் சேர்மங்கள்
பகுப்பு:நாப்தலீன்கள்
திருப்பனங்காடு

**திருப்பனங்காடு** என்ற புறநகர்ப் பகுதியானது, இந்தியாவில் தமிழ்நாடு மாநிலத்தின் திருவண்ணாமலை மாவட்டத்திலுள்ளது.
## அமைவிடம்
திருப்பனங்காடு, கடல் மட்டத்திலிருந்து சுமார் 121.73 மீ. உயரத்தில், () என்ற புவியியல் ஆள்கூறுகள் கொண்டு அமைந்துள்ளது.

## விவரங்கள்
** திருப்பனங்காடு ஊரின் அஞ்சல் குறியீட்டு எண் 604410 ஆகும்.

** திருப்பனங்காடு பகுதியில் தாளபுரீசுவரர் கோயில் என்ற சிவன் கோயில் ஒன்றும், அரிஹர பஜனை கோயில் என்ற இராமர் கோயில் ஒன்றும் அமைந்துள்ளன.

** திருப்பனங்காடு பகுதியானது, செய்யாறு (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, ஆரணி மக்களவைத் தொகுதி சார்ந்தது.
## மேற்கோள்கள்

பகுப்பு:திருவண்ணாமலை மாவட்டத்திலுள்ள ஊர்களும் நகரங்களும்
இலித்தியம் முப்புளோரோமெத்தேன்சல்போனேட்டு

**இலித்தியம் முப்புளோரோமெத்தேன்சல்போனேட்டு** (*Lithium triflate*) என்பது CF3LiO3S என்ற மூலக்கூற்று வாய்ப்பாட்டால் விவரிக்கப்படும் ஓர் உப்பாகும். இலித்தியம் டிரிப்லேட்டு என்ற பெயராலும் அழைக்கப்படுகிறது. இலித்தியம் நேர்மின் அயனியும் டிரிப்லேட்டு (CF3SO3−; TfO−) எதிர்மின் அயனியும் சேர்ந்து இச்சேர்மம் உருவாகிறது. அதிக நீருறிஞ்சும் தன்மை கொண்ட இச்சேர்மம் இலித்தியம்-அயனி மின்கலன்கள் உற்பத்தியில் பயன்படுத்தப்படுகிறது.

:

## மேற்கோள்கள்

பகுப்பு:இலித்தியம் உப்புகள்
பகுப்பு:டிரிப்லேட்டுகள்
அர்ஜுன் நர்சிங் கே.சி

**அர்ஜுன் நர்சிங் கே.சி**  (பிறப்பு 27 செப்டம்பர் 1947), ANKC என்றும் அழைக்கப்படுகிறார், நேபாளி அரசியல்வாதி மற்றும் முன்னாள் பேராசிரியர், தற்போது நேபாளி காங்கிரஸ் கட்சியை பிரதிநிதித்துவப்படுத்தும் நுவாகோட்டில் இருந்து பாராளுமன்ற உறுப்பினராக (MP) பணியாற்றுகிறார். கல்வி, சுகாதாரம், வீட்டுவசதி & இயற்பியல் திட்டமிடல் மற்றும் நகர்ப்புற மேம்பாட்டுத் துறைகளைக் கொண்ட பல்வேறு கூட்டணி அரசாங்கங்களில் கே.சி. அமைச்சராகப் பணியாற்றியுள்ளார். கே.சி. தனது தொகுதியான நுவாகோட்டில் இருந்து மொத்தம் நான்கு முறை தேசிய நாடாளுமன்றத்திற்கு தேர்ந்தெடுக்கப்பட்டுள்ளார்.

## ஆரம்ப வாழ்க்கை மற்றும் கல்வி
அர்ஜுன் நரசிங்க கே.சி. நுவகோட் மாவட்டத்தில் பிறந்தார். பள்ளிக் கல்வியை அங்கிருந்தே முடித்த இவர், பின்னர் திரிபுவன் பல்கலைக்கழகம்யில் அரசியல் அறிவியலில் முதுநிலை பட்டம் பெற்றார். பின்னர் அமெரிக்காவின் டஃப்ட்ஸ் பல்கலைக்கழகம்யில் பொது கொள்கை மற்றும் சர்வதேச உறவுகள் தொடர்பான பயிற்சியையும் பெற்றார்.

## அரசியல் வாழ்க்கை
கே.சி. 1970களில் நேபாள காங்கிரஸ் கட்சியில் இணைந்து அரசியலில் செயல்பட்டார். இவர் நாடாளுமன்ற உறுப்பினராகவும், பல்வேறு அமைச்சரகங்களில் பதவியையும் வகித்துள்ளார்.

### அமைச்சரகப் பதவிகள்
* **சுகாதார மற்றும் மக்கள்தொகை அமைச்சர்** (1995–1997): பொது சுகாதார சேவைகளை விரிவுபடுத்தும் திட்டங்களை முன்னெடுத்தார்.
* **கல்வி, வீட்டு வசதி மற்றும் உடல் திட்டமிடல் அமைச்சர்** (1998–1999): கல்வி தரத்தை மேம்படுத்தும் சீர்திருத்தங்களை அறிமுகப்படுத்தினார்.
* **நகர அபிவிருத்தி அமைச்சர்** (2016–2017): நகரப் போக்குவரத்து மற்றும் அடிப்படை வசதிகள் மேம்பாட்டு திட்டங்களை செயல்படுத்தினார்.

### மக்களின் இயக்கம் மற்றும் சமாதான செயல்முறை
2006 ஆம் ஆண்டின் மக்கள் இயக்கத்தில் (People's Movement) இவர் முக்கியப் பங்கு வகித்தார். அரசியல் ஒத்துழைப்பின் மூலம் அமைதி ஒப்பந்தம் கையெழுத்தாகும் பணிகளில் ஈடுபட்டார்.

## நாடாளுமன்றப் பணி
2022 டிசம்பரில் நடைபெற்ற தேர்தலில் நுவகோட்–2 தொகுதியின் பிரதிநிதி சபை உறுப்பினராகத் தேர்ந்தெடுக்கப்பட்டார். முன்னதாகவும் பல முறை நாடாளுமன்ற உறுப்பினராக இருந்துள்ளார்.

## தனிப்பட்ட வாழ்க்கை
கே.சி. அவர்களின் மனைவி பிரதிமா கே.சி. சமூகப் பணிகளில் ஈடுபட்டுள்ளார். இவர்களுக்கு ஐந்து பிள்ளைகள் உள்ளனர்.

## மேற்கோள்கள்


## வெளிப்புற இணைப்புகள்
* 

பகுப்பு:1947 பிறப்புகள்
பகுப்பு:வாழும் மக்கள்
பகுப்பு:நேபாள அரசியல்வாதிகள்
அலாய் மாவட்டம்

அல்லாய் மாவட்டம் (*Allai District*), பாகிஸ்தான் நாட்டின் கைபர் பக்துன்வா மாகாணத்தின் ஹசரா கோட்டத்தில் வடமேற்கில் அமைந்துள்ளது.  பட்டாகிராம் மாவட்டத்தின் ஒரு வருவாய் வட்டத்தைக் கொண்டு அல்லாய் மாவட்டம் 22 சனவரி 2023 அன்று புதிதாக நிறுவப்பட்டது
.
## மாவட்ட நிர்வாகம்

## மக்கள் தொகை பரம்பல்
2023 பாக்கித்தான் மக்கள்தொகை கணக்கெடுப்பின்படி இம்மாவட்ட மக்கள் தொகை 218,149 ஆகும். இதன் சராசரி எழுத்தறிவு 35.71% ஆகும்.
இதன் மக்கள் தொகையில் பெரும்பான்மையானவர்கள் சுவாத் பழங்குடிகள் ஆவார். இதன் பெரும்பான்மையான மக்கள் பஷ்தூ மொழி பேசுகின்றனர்.
## இதனையும் காண்க
* கைபர் பக்துன்வா மாவட்டப் பட்டியல்
* கைபர் பக்துன்வா மாகாணத்தின் கோட்டங்கள்

## மேற்கோள்கள்

பகுப்பு:கைபர் பக்துன்வா மாகாணம்
பகுப்பு:கைபர் பக்துன்வா மாகாணத்தின் மாவட்டங்கள்
மத்திய தீர் மாவட்டம்

**மத்திய தீர் மாவட்டம்** (*Central Dir District*), பாகிஸ்தான் நாட்டின் கைபர் பக்துன்வா மாகாணத்தின்  மாலகண்ட் கோட்டத்தில் அமைந்துள்ளது. மேல் தீர் மாவட்டத்தின் சில பகுதிகளைக் கொண்டு மத்திய தீர் மாவட்டம்  23 சனவரி 2023 அன்று புதிதாக நிறுவப்பட்டது.
## மாவட்ட நிர்வாகம்
மத்திய தீர் மாவட்டம் 5 வருவாய் வட்டங்களைக் கொண்டுள்ளது.

## இதனையும் காண்க==*
* பகுப்பு:கைபர் பக்துன்வா மாகாணத்தின் மாவட்டங்கள்
* கைபர் பக்துன்வா மாகாணத்தின் கோட்டங்கள்

## மேற்கோள்கள்

பகுப்பு:கைபர் பக்துன்வா மாகாணம்
பகுப்பு:கைபர் பக்துன்வா மாகாணத்தின் மாவட்டங்கள்
பாபா பள்ளத்தாக்கு

**பாபா பள்ளத்தாக்கு** (*Bhaba Valley*) வட இந்தியாவின் இமாச்சலப் பிரதேச மாநிலத்தில் உள்ளது. மாநிலத்தின் உள்ளூர் மொழியான கின்னாரி மொழியில் வாங்போ என்ற பெயரால் அழைக்கப்படுகிறது. கின்னௌர் மாவட்டத்தில் உள்ள வாங்கூர் ஆற்றால் பாபா கணவாய் அருகே  இப்பள்ளத்தாக்கு உருவாகிறது. வாங்டு பாலம் இப்பள்ளத்தாக்கின் நுழைவாயிலாகும். சிம்லாவிலிருந்து 235 கி.மீ தொலைவில் உள்ள கின்னௌர் மாவட்டம், கிழக்கில் திபெத்தால் சூழப்பட்டுள்ளது. 

பாபா பள்ளத்தாக்கிற்குள் 17 கிராமங்கள் உள்ளன. இந்தக் கிராமங்கள் கட்கான், யாங்பா 1, யாங்பா 2, கிராபா மற்றும் காஃப்னு என ஐந்து பஞ்சாயத்துகளாகப் பிரிக்கப்பட்டுள்ளன. பள்ளத்தாக்கின் பெரும்பாலான மக்கள் கட்கான் கிராமத்தில் வசிக்கின்றனர்.

பாபா கணவாய், கின்னௌர் பக்கத்தில் உள்ள பாபா பள்ளத்தாக்கை சிபிதி பக்கத்தில் உள்ள பின் பள்ளத்தாக்குடன் இணைக்கிறது. கின்னௌர் கைலாசு மலையின் சிகரத்தில் அமைந்துள்ள சிவலிங்கம் மற்றொரு சுற்றுலா ஈர்ப்பாகும்.

பாபா பள்ளத்தாக்கு பகுதியில் அவ்வப்போது பனிச்சரிவு, நிலச்சரிவுகள் மற்றும் பனிப்புயல்கள் ஏற்படுகின்றன. 2024ஆம் ஆண்டு மார்ச்சு மாதத்தில் சார்க்கண்டைச் சேர்ந்த மூன்று தொழிலாளர்கள் பனிச்சரிவில் சிக்கி கொல்லப்பட்டனர்.

2017ஆம் ஆண்டு சூலை மாதத்தில் இமாச்சலப் பிரதேச முதல்வர் விதர்பா சிங், சிம்லாவிலிருந்து சுமார் 90 கி.மீ தூரத்தைக் குறைக்க, சிபிதியை இணைக்கும் பின் பள்ளத்தாக்கு வழியாக காசா-முத்-பாபா சாலையைத் தொடங்குவதாகக் கூறினார். முன்மொழியப்பட்ட இத்திட்டத்தின் செலவு 2015ஆம் ஆண்டில் ரூ. 80 கோடி செலவாகும் என்று மதிப்பிடப்பட்டது.
## வெடிமருந்து கிடங்கு
நவம்பர் 2024ஆம் ஆண்டு நவம்பர் மாதத்தில் மாநில அரசு, இராணுவத்தின் வெடிமருந்து கிடங்கை இடமாற்றம் செய்வதற்காக கின்னௌரின் பாபா பள்ளத்தாக்கில் உள்ள முல்லிங்கில் 50 ஏக்கர் நிலத்தை அடையாளம் கண்டது. மேலும் ஐந்து பஞ்சாயத்துகளிடமிருந்தும் 'ஆட்சேபனையில்லா சான்றிதழ்களை' பெற்றது. இதன் விளைவாக, 450 மெகாவாட் திறன் கொண்ட சோங் டோங் நீர்மின்சார திட்டத்தின் வண்டல் மண் சுத்திகரிப்பு சுரங்கப்பாதை கட்டுமானம், இந்திய இராணுவம் கட்டுமானத்திற்கு எதிராக நீதிமன்றத்தை நாடியதைத் தொடர்ந்து நிறுத்தப்பட்டது. 1903 ஆம் ஆண்டு இராணுவப் பணிகள் சட்டம், வெடிமருந்து கிடங்குகளிலிருந்து 1,000 மீட்டர் தூரத்திற்குள் வேறு எந்த நடவடிக்கையையும் அனுமதிக்காது என்று கூறுகிறது. 

## படக்காட்சியகம்

File:Avalanche site.jpg|பனிச்சரிவு தளம்


## மேற்கோள்கள்

## வெளி இணைப்புகள்
*Bhaba Valley Trek, Kinnaur
*Pin Bhaba Pass-A high-altitude crossover trek in Himachal Pradesh
பகுப்பு:இமாச்சலப் பிரதேசப் புவியியல்
பகுப்பு:கின்னௌர் மாவட்டம்
சுவண்ண நவரா

**சுவண்ண நவரா** அல்லது **சிவப்பு நவரை** *(CHUVANNA NAVARA)* என்று அழைக்கப்படும் இந்த நெல் வகை, தென்னிந்தியாவில் உள்ள கேரளாவின் ஒரு பாரம்பரிய நெல் வகையாகும். சோறு, மருத்துவக் கஞ்சி மற்றும் சிற்றுண்டி வகைகள் சமைப்பதற்குப் பயன்படுத்தப்படும் இந்த நெல் இரகத்தின் தானியம், வெளிர் பழுப்பு கலந்த வைக்கோல் நிறத்திலும், அரிசி, செந்நிறத்திலும் தடித்தும் காணப்படுகிறது. மலப்புரம் மாவட்டத்தில் பெருமளவில் பயிரியப்படும் இந்த நெல் இரகம், பெரும்பாலும் மருத்துவ நோக்கங்களுக்காகப் பயன்படுத்தப்படுகிறது. கேரளாவின் பருவகால சிகிச்சையான முக்கியமாக **‘கார்கிடகா சிகிச்சை’** *(மலையாள மாதமான கார்கிடகத்தின் (கடக) போது செய்யப்படும் [[ஆயுர்வேதம்|ஆயுர்வேத]] சிகிச்சைகள் மற்றும் நடைமுறைகளைக் குறிக்கிறது, இது மழைக்காலத்துடன் தொடர்புடையது. இந்த காலம் தனித்துவமான காலநிலை நிலைமைகள் காரணமாக உடலை நச்சு நீக்கம் செய்வதற்கும் புத்துணர்ச்சியூட்டுவதற்கும் ஏற்றதாகக் கருதப்படுகிறது.)* மற்றும் பல்வேறு மருத்துவ நோக்கங்களுக்காகவும் பயன்படுத்தப்படுகிறது.

மிகக் குறுகிய கால அளவில் அறுவடைக்கு தயாராகும் இந்த நெல் வகை, **90 - 100** நாட்களில் முதிர்வடைவதாக கூறப்படுகிறது. மேலும் **3** அடி உயரம் வரை வளரும் இந்த நெற்பயிரின் மகசூல், ஒரு ஏக்கருக்கு சுமார் **800** கிலோ வரை உற்பத்தித் திறன் கொண்டதாகவும் கூறப்படுகிறது. மேலும் இந்நெல் வகை, உயரமும் நிறமும் கருப்பு நவரைக்கு ஒத்ததாக உள்ளது என்பது குறிப்பிடத்தக்கது. 

## இவற்றையும் காண்க
* கருத்த நவரா
* நவரா அரிசி
* பரம்பன் நவரா
* நரோன் நவரா

## சான்றுகள்

பகுப்பு:நெல் வகைகள்
பகுப்பு:கேரளாவின் நெல் வகைகள்
எண்முறை பார்வை இடைமுகம்

**எண்முறை பார்வை இடைமுகம்**  *( Digital Visual Interface / DVI )* என்பது கணினி மற்றும் காட்சிப் பொருட்கள் இடையே படத் தகவலை எண்முறை (டிஜிட்டல்) வடிவில் பரிமாறும் இடைமுகமாகும். இது பெரும்பாலும் கணினி திரை, படஞ்சாற்றி (ப்ரொஜெக்டர்) மற்றும் உயர் காட்சி தீர்மானம் கொண்ட தொலைக்காட்சி போன்ற சாதனங்களை இணைக்க பயன்படுகிறது. இந்த முறையில் படத் தரவு சுருக்கம் செய்யாமல் அனுப்பப்படுவதால் தெளிவான மற்றும் துல்லியமான காட்சி கிடைக்கிறது. எண்முறை பார்வை இடைமுகம் தொடரிமக் குறிகை (அனலாக்) மற்றும் எண்முறை இரண்டு வித சமிக்கைகளையும் அனுப்ப முடியும் என்பதால் பல்வேறு சாதனங்களுடன் பொருந்தக்கூடியது. இதற்கான இணைப்புகள் பல வகைகளில் உள்ளன, அதில் ஒற்றை பாதை முறை குறைந்த தீர்மானத்திற்கு பொருத்தமாகவும் இரட்டை பாதை முறை அதிக தீர்மானம் மற்றும் அதிக புதுப்பிப்பு வீதத்திற்கும் பொருத்தமாகவும் செயல்படுகிறது. இந்த தொழில்நுட்பம் கணினி மற்றும் காட்சி சாதனங்களுக்கிடையே உயர்தர காட்சியை எளிதாக பரிமாறும் ஒரு முக்கிய தரநிலையாகப் பார்க்கப்படுகிறது.

எண்முறை பார்வை இடைமுகம் (டி.வி.ஐ) இணைப்பிகள் மூன்று வகைகளாக உள்ளன. அவை டி.வி.ஐ-டி (DVI-D) எண்முறை சமிக்கைகளுக்கு மட்டுமே பயன்படுத்தப்படுகிறது. டி.வி.ஐ-ஏ (DVI-A) தொடரிமக் குறிகை சமிக்கைகளுக்கு மட்டுமே பயன்படுத்தப்படுகிறது. டி.வி.ஐ-ஐ (DVI-I) எண்முறை மற்றும் தொடரிமக் குறிகை என இரண்டு சமிக்கைகளுக்கும் பயன்படுத்தப்படுகிறது. இந்த வகைப்பாடுகள் மூலம் பயனர்கள் தங்களின் தேவைக்கேற்ப சரியான இணைப்பியைத் தேர்ந்தெடுக்க முடியும்.

எண்முறை பார்வை இடைமுகம் (டி.வி.ஐ) தொழில்நுட்பம் உயர் தெளிவுத்திறன் கொண்ட காட்சிகளை எந்தவித தரக்குறைவும் இல்லாமல் அனுப்ப உதவுகிறது. இது நிகழ்பட வரைவியல் அணி (VGA) தொழில்நுட்பத்தை விட மேம்பட்டது. நிகழ்பட வரைவியல் அணி தொடரிமக் குறிகை சமிக்கைகளை மட்டுமே பயன்படுத்துவதால் காட்சித் தரத்தில் சில குறைபாடுகள் ஏற்பட வாய்ப்புள்ளது. எண்முறை பார்வை இடைமுகத்தின் முக்கிய நோக்கம் எண்முறை படத் தகவளின் தரத்தை மேம்படுத்துவதே ஆகும். இந்த தொழில்நுட்பம் உயர் துல்லிய பல்லூடக இடைமுகம் (HDMI) மற்றும் காட்சி இடைமுகம் (DisplayPort) போன்ற புதிய தொழில்நுட்பங்கள் வருவதற்கு முன்பு பரவலாகப் பயன்படுத்தப்பட்டது.

## மேற்கோள்கள்

பகுப்பு:காட்சித் தொழில்நுட்பம்
பகுப்பு:எண்ணிமத் தொழில்நுட்பம்
பகுப்பு:கணினிக் குதைகள்
பகுப்பு:கணினி இடைமுகம்
வேலிசு பைனோடாட்டசு

**பழுப்பு பக்கி** (*Brown nightjar-வேலிசு பைனோடாட்டசு*-Veles binotatus) என்பது கேப்ரிமுல்கிடே குடும்பத்தைச் சேர்ந்த ஒரு பக்கிச் சிற்றினமாகும். இது ***வேலிசு*** பேரினத்தில் உள்ள ஒரே ஒரு சிற்றினமாகும். இது கமரூன், மத்திய ஆப்பிரிக்க குடியரசு, கொங்கோ குடியரசு, காங்கீ ஜனநாயக குடியரசு, கோட்டிவார், காபோன், கானா, லைபீரியா ஆகிய நாடுகளில் காணப்படுகிறது.

பழுப்பு பக்கியின் உடல் நீளம் 21-23 செ. மீ. ஆகும்.  இது அடர் பழுப்பு வண்ணத்துடன் அடர்த்தியான பழுப்புநிறத்தில் காணப்படும். இதன் நடத்தை பற்றி மிகக் குறைவாகவே அறியப்பட்டுள்ளது. இதன் ஓசை, ஒரு வினாடி இடைவெளியில் வெண்கலக் குரலக "கிளியோ" என இருக்கும். இது முதன்முதலில் 1998இல் விவரிக்கப்பட்டது. பக்கியின் பிற சிற்றினங்களுடனான இதன் உறவு நிச்சயமற்றது. ஏனெனில் இது மூலக்கூறு  பைலோஜெனெடிக் ஆய்வில் சேர்க்கப்படவில்லை.

## மேற்கோள்கள்

பகுப்பு:பக்கி
கைபர் பக்துன்வா மாகாணத்தின் கோட்டங்கள்

**கைபர் பக்துன்வா மாகாணத்தின் கோட்டங்கள்** (*Divisions of Khyber Pakhtunkhwa*), பாகிஸ்தான் நாட்டின் வடமேற்கில் அமைந்த கைபர் பக்துன்வா மாகாணம் 7 கோட்டங்கள் கொண்டது. இந்த 7 கோட்டங்களில் 40 மாவட்டங்கள் உள்ளது. கோட்டங்களை ஆணையாளர் தலைமையிலான பாகிஸ்தான் அரசு அதிகாரிகள் நிர்வகிப்பர். கோட்டங்களின் கீழ் உள்ள மாவட்டஙகளை துணை ஆணையாளர்களும், வருவாய் வட்டங்களை உதவி ஆணையாளர்களும் நிர்வகிப்பர்.

## கோட்டங்கள்

## இதனையும் காண்க
*கைபர் பக்துன்வா மாவட்டப் பட்டியல்
* பலூசிஸ்தான் (பாகிஸ்தான்) மாகாணத்தின் கோட்டங்கள்
*சிந்து மாகாணத்தின் கோட்டங்கள்
*பஞ்சாப் (பாகிஸ்தான்) மாகாணத்தின் கோட்டங்கள்
## மேற்கோள்கள்

பகுப்பு:பாக்கித்தான்
பகுப்பு:கைபர் பக்துன்வா மாகாணம்
பகுப்பு:பாகிஸ்தானின் கோட்டங்கள்
பகுப்பு:பாக்கித்தான்
பகுப்பு:பாக்கித்தான் ஆட்சிப் பிரிவுகள்
பகுப்பு:கைபர் பக்துன்வா மாகாணத்தின் கோட்டங்கள்
என். மாணிக்கம்

**என். மாணிக்கம்** (*N. Manickam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தர்மபுரி மாவட்டம் எர்ரகொல்லனூர் கிராமத்தினைச் சேர்ந்தவர். பென்னகரம் ஒன்றிய உயர்நிலைப் பள்ளியில் புதுமுக வகுப்பினை முடித்த மாணிக்கம், சென்னை பச்சையப்பன் கல்லூரியில் பட்டப்படிப்பினை முடித்துள்ளார். திராவிட முன்னேற்றக் கழகத்தினைச் சார்ந்த இவர், 1971ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பென்னாகரம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1971

## மேற்கோள்கள்

பகுப்பு:1938 பிறப்புகள்
பகுப்பு: திராவிட முன்னேற்றக் கழக அரசியல்வாதிகள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
பகுப்பு:தருமபுரி மாவட்ட மக்கள்
ஆர். மாணிக்கவாசகம்

**ஆர். மாணிக்கவாசகம்** (*R. Manickavasakam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கோயம்புத்தூர் மாவட்டம் தொண்டாமுத்தூரைச் சேர்ந்தவர். தொண்டாமுத்தூர் கழக உயர்நிலைப் பள்ளியிலும்,  கோவை ஆர். எசு. புரம் உயர்நிலைப் பள்ளியிலும் பள்ளிக் கல்வியினைப் பயின்றுள்ளார்.  திராவிட முன்னேற்றக் கழகத்தினைச் சார்ந்த இவர், 1971ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் தொண்டாமுத்தூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1971

## மேற்கோள்கள்

பகுப்பு:1933 பிறப்புகள்
பகுப்பு: திராவிட முன்னேற்றக் கழக அரசியல்வாதிகள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
பகுப்பு:கோயம்புத்தூர் மாவட்ட மக்கள்
கம்பார் சாதத்கோட் மாவட்டம்

**கம்பார் ஷாதத்கோட் மாவட்டம்** (*Qambar Shahdadkot District*), பாக்கித்தான் நாட்டின் தெற்கில் உள்ள சிந்து மாகாணத்தின் 30 மாவட்டங்களில் ஒன்றாகும். சிந்து மாகாணத்தின் கராச்சி  கோட்டத்தில் அமைந்த  இம்மாவட்டத்தின் நிர்வாகத் தலைமையிடம் கம்பார் நகரம் ஆகும்.  கம்பார் நகரமானது, சிந்து மாகாணத் தலைநகரான கராச்சிக்கு வடகிழக்கே 443 கிலோமீட்டர் தொலைவிலும்; நாட்டின் தலைநகரான இசுலாமாபாத்துக்கு தென்மேற்கே 1,056 கிலோமீட்டர் தொலைவிலும் அமைந்துள்ளது. இம்மாவட்டம் பலூசிஸ்தான் மாகாணத்தின் எல்லையை ஒட்டி உள்ளது.
## மாவட்ட எல்லைகள்
கம்பார் ஷாதத்கோட் மாவட்டத்தின் மேற்கே பலூசிஸ்தான் மாகாணத்தின் குஸ்தர் மாவட்டம், ஜாப்ராபாத் மாவட்டம்  ஜால் மாக்சி மாவட்டங்களும், தெற்கே தாது மாவட்டம், கிழக்கே லர்கானா மாவட்டம் மற்றும் வடக்கே ஜோகோபாபாத் மாவட்டம் எல்லைகளாக உள்ளது.
## மக்கள் தொகை பரம்பல்
2023 பாக்கித்தான் மக்கள்தொகை கணக்கெடுப்பின்படி 267,553 குடியிருப்புகள் கொண்ட  இம்மாவட்ட மக்கள் தொகை 1,514,869 ஆகும். பாலின விகிதம் 100 பெண்களுக்கு 109.31 ஆண்கள் வீதம் உள்ளனர். இதன் சராசரி எழுத்தறிவு 40.02% ஆகும். இதன் மக்கள் தொகையில் 10 வயதிற்குட்பட்ட குழந்தைகள் 527,655 (34.83%) ஆக உள்ளனர்.நகர்புறங்களில் 421,865 (27.85%) மக்கள் வாழ்கின்றனர்.
### சமயம்
இம்மாவட்ட மக்கள் தொகையில் இசுலாம் சமயத்தை 99.17%% மக்களும், இந்து சமயம், கிறித்துவம் போன்ற சிறுபான்மைச் சமயங்களை 0.83% மக்களும் பின்பற்றுகின்றனர்.
### மொழி
இம்மாவட்ட மக்கள் தொகையில் சிந்தி மொழியை 96.21%, பிராகுயி மொழியை 2.58% மற்றும் பிற மொழிகளை 1.21% மக்களும் பேசுகின்றனர்.
## மாவடட நிர்வாகம்
5475 சதுர கிலோமீட்டர் பரப்பளவு கொண்ட் கம்பார் ஷாதத்கோட் மாவட்டம் 7 வருவாய் வட்டங்களையும், 52 ஒன்றியக் குழுக்களையும்  மற்றும் 2 நகராட்சிகளையும் கொண்டுள்ளது.

## இதனையும் காண்க
* சிந்து மாகாணத்தின் மாவட்டங்கள்
* சிந்து மாகாணத்தின் கோட்டங்கள்
## மேற்கோள்கள்

பகுப்பு:சிந்து மாகாணத்தின் மாவட்டங்கள்
பகுப்பு:சிந்து மாகாணம்
பகுப்பு:பாக்கித்தானின் மாவட்டங்கள்
குவார்சி

**குவார்சி** (*Kuarsi*) என்பது இந்தியாவின் இமாச்சலப் பிரதேசத்தில் அமைந்துள்ள ஒரு கிராமமும் நகராட்சியுமாகும்.

புது தில்லியில் இருந்து சுமார் 683 கிமீ (424 மைல்) தொலைவில் குவார்சி கிராமம் அமைந்துள்ளது. தௌலாதர் சிகரத்திலிருந்து சுமார் 10.6 கிமீ (6.6 மைல்) தொலைவில் இக்கிராமம் அமைந்துள்ளது. லாமு, தர்மசாலா மற்றும் சத்ராரி ஆகியவை இக்கிராமத்தைச் சுற்றியுள்ள பிற கிராமங்களாகும். குவார்சி கிராமத்தின் தேர்ந்தெடுக்கப்பட்ட பிரதிநிதியான ஒரு சர்பஞ்சு  கிராமத்தை நிர்வகிக்கிறார். 

## மேற்கோள்கள்

பகுப்பு:சம்பாய் மாவட்டம்
பகுப்பு:இமாச்சலப் பிரதேசப் புவியியல்
தாலி சட்டமன்றத் தொகுதி

**தாலி சட்டமன்றத் தொகுதி** *(Tali Assembly constituency)* என்பது இந்தியாவின் அருணாச்சலப் பிரதேச சட்டமன்றத்தில் உள்ள 60 சட்டமன்றத் தொகுதிகளில் ஒன்றாகும். இத்தொகுதியானது கிரா தாதி மாவட்டத்தில் அமைந்துள்ளது. தாலி, மேற்கு அருணாச்சலம் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.

## சட்டமன்ற உறுப்பினர்கள்

## தேர்தல் முடிவுகள்
### 2024
**[[2024 அருணாசலப் பிரதேச சட்டப் பேரவைத் தேர்தல்| அருணாச்சலப் பிரதேச சட்டமன்றத் தேர்தல்-2024]]:**

## மேற்கோள்கள்

பகுப்பு:அருணாச்சலப் பிரதேச சட்டமன்றத் தொகுதிகள்
இலிப்பா

**இலிப்பா** (*Lippa*) என்பது இந்தியாவின் இமாச்சலப் பிரதேசத்திலுள்ள கின்னௌர் மாவட்டத்தில் அமைந்திருக்கும் ஒரு கிராமம் ஆகும்.

கடல் மட்டத்திலிருந்து 2,438 மீட்டர் உயரத்தில், கின்னௌர் மாவட்டத்தின் மொராங்கு தாலுகாவில் இக்கிராமம் அமைந்துள்ளது.இலிப்பா கிராமவாசிகள் கின்னௌரா சமூகத்தைச் சேர்ந்தவர்கள். அவர்கள் திபெத்திய பௌத்தத்தின் திருக்பா காக்யு பள்ளியைப் பின்பற்றுகிறார்கள். உள்ளூர் ஆன்மவாத தெய்வங்கள் மற்றும் மூதாதையர் ஆவிகளின் வழிபாட்டுடன் கலந்துள்ளனர். 20ஆம் நூற்றாண்டின் புகழ்பெற்ற பௌத்த அறிஞரும் கவிஞருமான குனு லாமா டென்சின் கியால்ட்சென், இலிப்பா கிராமத்தில்தான் திபெத்திய பௌத்தத்தில் தனது ஆரம்பகால போதனையைப் பெற்றார்.

இயாங்கிராமி அல்லது சாங்-சூங்கு என்பது இலிப்பா கிராமத்தில் பேசப்படும் பாரம்பரிய மொழியாகும், இருப்பினும் இன்று இக்கிராம மக்கள் இந்தி மற்றும் ஆங்கிலத்தையும் பேசுகிறார்கள். ஆகத்து  அல்லது செப்டம்பர் மாதத்தில் கொண்டாடப்படும் புல்ச்சு மற்றும் பிப்ரவரியில் கொண்டாடப்படும் ஓர்மி ஆகியவை இலிப்பாவில் கொண்டாடப்படும் முக்கியமான ஆண்டு பண்டிகைகளாகும். 

அருகிலுள்ள கின்னாரின் இலிப்பா அசாரங்கு வனவிலங்கு சரணாலயம் இலிப்பா கிராமத்தின் பெயரிடப்பட்டது. ஆசிய பழுப்பு கரடி, கத்தூரி மான், கோரல், ஐபெக்சு, நீல செம்மறி ஆடுகள் மற்றும் காட்டு கவரிமா ஆகியவை 31 சதுர கிலோமீட்டர் பரப்பளவில் அமைந்துள்ள இந்த வனவிலங்கு சரணாலயத்தில் காணப்படுகின்றன.

இலிப்பா கிராம மக்கள் 2002 ஆம் ஆண்டு முதன்முதலில் முன்மொழியப்பட்ட ஒருங்கிணைந்த காசாங்கு நீர்மின் திட்டத்தை எதிர்த்தனர். இத்திட்டம் அவர்களின் விவசாயம், தோட்டக்கலை மற்றும் வன விளைபொருட்களை எதிர்மறையாக பாதிக்கும் என்று கூறினர்.

## மேற்கோள்கள்

பகுப்பு:இமாச்சலப் பிரதேச மாநிலத்திலுள்ள ஊர்களும் நகரங்களும்
பகுப்பு:கின்னௌர் மாவட்டம்
சிகார்பூர் மாவட்டம்

**சிகார்பூர் மாவட்டம்** (*Shikarpur district*), பாக்கித்தான் நாட்டின் தெற்கில் உள்ள சிந்து மாகாணத்தின் 30 மாவட்டங்களில் ஒன்றாகும். சிந்து மாகாணத்தின் லர்கானா கோட்டத்தில் அமைந்த  இம்மாவட்டத்தின் நிர்வாகத் தலைமையிடம் சிகார்பூர் நகரம் ஆகும்.  சிகார்பூர் நகரமானது, சிந்து மாகாணத் தலைநகரான வடகிழக்கே 505 கராச்சிக்கு கிலோமீட்டர் தொலைவிலும்; நாட்டின் தலைநகரான இசுலாமாபாத்துக்கு தென்மேற்கே 989கிலோமீட்டர் தொலைவிலும் அமைந்துள்ளது.
## மாவட்ட எல்லைகள்
லர்கானா கோட்டத்தில் அமைந்த சிகார்பூர் மாவட்டத்தைச் சுற்றிலும் லர்கானா மாவட்டம், ஜோகோபாபாத் மாவட்டம்,  கைப்பூர் மாவட்டம் மற்றும் சுக்கூர் மாவட்டம் எல்லைகளாக உள்ளது.

சிகார்பூர் நகரத்தின் வழியாகச் செல்லும் நெடுஞ்சாலை எண்கள் 55 & 45 பாகிஸ்தானின் நான்கு மாகாணங்களின் சந்திப்பு மையமாக உள்ளது.

## மாவட்ட நிர்வாகப் பிரிவுகள்
சிகார்பூர் மாவட்டம் கர்கி யாசின், கான்பூர், லக்கி மற்றும் சிகார்பூர் என  4 வருவாய் வட்டங்களைக் கொண்டுள்ளது.

## மக்கள் தொகை பரம்பல்
2023 பாக்கித்தான் மக்கள்தொகை கணக்கெடுப்பின்படி 214,824 குடியிருப்புகள் கொண்ட  இம்மாவட்ட மக்கள் தொகை 1,386,330 ஆகும் . பாலின விகிதம் 100 பெண்களுக்கு 102.20 ஆண்கள் வீதம் உள்ளனர். இதன் சராசரி எழுத்தறிவு 43.70% ஆகும். இதன் மக்கள் தொகையில் 10 வயதிற்குட்பட்ட குழந்தைகள் 514,189 (37.09%) ஆக உள்ளனர்.நகர்புறங்களில் 318,738 (22.99%) மக்கள் வாழ்கின்றனர்.

### சமயம்
இம்மாவட்ட மக்கள் தொகையில் இசுலாம் சமயத்தை 98.21% மக்களும், இந்து சமயம், கிறித்துவம் போன்ற சிறுபான்மைச் சமயங்களை 0.79% மக்களும் பின்பற்றுகின்றனர்.
### மொழி
இம்மாவட்ட மக்கள் தொகையில் சிந்தி மொழியை  97.14% மக்களும், பிராகுயி மொழியை 1.29% மக்களும்  மற்றும் பிற மொழிகளை 1.57% மக்களும் பேசுகின்றனர்.
## இதனையும் காண்க
* சிந்து மாகாணத்தின் மாவட்டங்கள்
* சிந்து மாகாணத்தின் கோட்டங்கள்
## மேற்கோள்கள்

பகுப்பு:சிந்து மாகாணத்தின் மாவட்டங்கள்
பகுப்பு:சிந்து மாகாணம்
பகுப்பு:பாக்கித்தானின் மாவட்டங்கள்
சாமன் மாவட்டம்

**சாமன் மாவட்டம்** (*Chaman District*), பாக்கித்தான் நாட்டின் தெற்கில் உள்ள பலூசிஸ்தான் மாகாணத்தின் 37 மாவட்டங்களில் ஒன்றாகும். பலுசிஸ்தானின் குவெட்டா கோட்டத்தில் அமைந்த  இம்மாவட்டத்தின் நிர்வாகத் தலைமையிடம் சாமன் நகரம் ஆகும். சாமன் நகரமானது, பலூசிஸ்தான் மாகாணத் தலைநகரான குவெட்டாவிற்கு தென்கிழக்கே 126 கிலோமீட்டர் தொலைவிலும்; நாட்டின் தலைநகரான இசுலாமாபாத்துக்கு தென்மேற்கே 950.3 கிலோமீட்டர் தொலைவிலும் அமைந்துள்ளது. இம்மாவட்டம் பாகிஸ்தான்-ஆப்கானிஸ்தான் எல்லைப்புறத்தில் உள்ளது.
## மக்கள் தொகை பரம்பல்
2023 பாக்கித்தான் மக்கள்தொகை கணக்கெடுப்பின்படி 61,915 குடியிருப்புகள் கொண்ட  இம்மாவட்ட மக்கள் தொகை ஆகும் 466,218 . பாலின விகிதம் 100 பெண்களுக்கு 127.4 ஆண்கள் வீதம் உள்ளனர். இதன் சராசரி எழுத்தறிவு 39.97% ஆகும்.இதன் மக்கள் தொகையில் 10 வயதிற்குட்பட்ட குழந்தைகள் 182,044 (39.05%) ஆக உள்ளனர்.நகர்புறங்களில் 130,139 (27.91%) மக்கள் வாழ்கின்றனர். இம்மாவட்டத்தில் பஷ்தூ மொழியை 99.95% மக்கள் பேசுகின்றனர்.இம்மாவட்டத்தில் 99.65% மக்கள் இசுலாம் சமயத்தைப் பின்பற்றுகின்றனர்.  இந்து, கிறித்தவம் போன்ற சிறுபான்மைச் சமயங்களை 1,654 (0.35%) மக்கள் பின்பற்றுகின்றனர்.
## மாவட்ட நிர்வாகம்
துணை ஆணையாளர் தலைமையில் செயல்படும் சாமன் மாவட்டத்தின் இரண்டு வருவாய் வட்டஙக்ள் உதவி ஆணையாளர்களின் தலைமையில் செயல்படுகிறது.

## இதனையும் காண்க
* பலூசிஸ்தானின் (பாகிஸ்தான்) மாவட்டங்கள் 
## மேற்கோள்கள்

பகுப்பு:பலூசிஸ்தானின் (பாகிஸ்தான்) மாவட்டங்கள்
பகுப்பு:பலூசிஸ்தான் (பாகிஸ்தான்)
பகுப்பு:பாக்கித்தான் மாவட்டங்கள்
வடபாதிமங்கலம்

**வடபாதிமங்கலம்** என்ற புறநகர்ப் பகுதியானது, இந்தியாவில் தமிழ்நாடு மாநிலத்தின் திருவாரூர் மாவட்டத்திலுள்ளது.
## அமைவிடம்
வடபாதிமங்கலம், கடல் மட்டத்திலிருந்து சுமார் 38.32 மீ. உயரத்தில், () என்ற புவியியல் ஆள்கூறுகள் கொண்டு அமைந்துள்ளது.

## விவரங்கள்
** வடபாதிமங்கலம் ஊரின் அஞ்சல் குறியீட்டு எண் 610206 ஆகும்.

** வடபாதிமங்கலத்தில் அருணாச்சலேசுவரர் கோயில் என்ற சிவன் கோயில் அமைந்துள்ளது.

** வடபாதிமங்கலம் பகுதியானது, திருவாரூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, நாகப்பட்டினம் மக்களவைத் தொகுதி சார்ந்தது.
## மேற்கோள்கள்

பகுப்பு:திருவாரூர் மாவட்டத்திலுள்ள ஊர்களும் நகரங்களும்
உருமாண்டம்பாளையம்

**உருமாண்டம்பாளையம்** என்ற புறநகர்ப் பகுதியானது, இந்தியாவில் தமிழ்நாடு மாநிலத்தின் ஈரோடு மாவட்டத்திலுள்ளது.
## அமைவிடம்
உருமாண்டம்பாளையம், கடல் மட்டத்திலிருந்து சுமார் 290.46 மீ. உயரத்தில், () என்ற புவியியல் ஆள்கூறுகள் கொண்டு அமைந்துள்ளது.

## விவரங்கள்
** உருமாண்டம்பாளையம் பகுதியில் உலகபுரம் மாரியம்மன் கோயில் என்ற அம்மன் கோயில் ஒன்று கட்டப்பட்டுள்ளது. இக்கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.

** உருமாண்டம்பாளையம் பகுதியானது, ஈரோடு மேற்கு (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, ஈரோடு மக்களவைத் தொகுதி சார்ந்தது.

## மேற்கோள்கள்

பகுப்பு:ஈரோடு மாவட்டத்திலுள்ள ஊர்களும் நகரங்களும்
காஷ்மோர் மாவட்டம்

**காஷ்மோர் மாவட்டம்** (*Kashmore District*), பாக்கித்தான் நாட்டின் தெற்கில் உள்ள சிந்து மாகாணத்தின் 30 மாவட்டங்களில் ஒன்றாகும். சிந்து மாகாணத்தின் வடக்கில் உள்ள லர்கானா கோட்டத்தில் அமைந்த  இம்மாவட்டத்தின் நிர்வாகத் தலைமையிடம் காந்தகோட் நகரம் ஆகும். காந்தகோட் நகரமானது, சிந்து மாகாணத் தலைநகரான கராச்சிக்கு வடகிழக்கே 621 கிலோமீட்டர் தொலைவிலும்; நாட்டின் *தலைநகரான [[இசுலாமாபாத்து]]க்கு தென்மேற்கே 845 கிலோமீட்டர் தொலைவிலும் அமைந்துள்ளது. இம்மாவட்டம் பலூசிஸ்தான் மற்றும் சிந்து மாகாணங்களை இணைக்கிறது. *காஷ்மோர்* நகரம் பஞ்சாப் மற்றும் பஞ்சாப்* மாகாணங்களின் நுழைவாயிலாக உள்ளது.2024ஆம் ஆண்டின்  ஜோகோபாபாத் மாவட்டத்தின் சில வருவாய் வட்டங்களைக் கொண்டு காஷ்மோர் மாவட்டம் நிறுவப்பட்டது.
## புவியியல்
சிந்து மாகாணத்தில் வடக்கில் காஷ்மோர் மாவட்டம் உள்ளது.காஷ்மோர் மாவாட்டத்தின் சுற்றிலும் கோட்கி மாவட்டம், ஜோகோபாபாத் மாவட்டம், சிகார்பூர் மாவட்டம் மற்றும் சுக்கூர் மாவட்டம் எல்லைகளாக உள்ளது.
மேலும் இம்மாவட்டம் பலூசிஸ்தான் மற்றும் பஞ்சாப் மாகாணங்களை எல்லைகளைகளாகக் கொண்டுள்ளது.
காஷ்மோர் மாவட்டத்தின் கிழக்கில் சிந்து ஆறு பாய்கிறது. இம்மாவட்டத்தின் தெற்கில் கச்சா காடுகள் உள்ளது. இம்மாவட்டத்தின் கிழக்கில் சிந்துவின் தார் பாலைவனம் உள்ளது. 
## மாவட்ட நிர்வாகம்
காஷ்மோர் மாவட்டம் 3 வருவாய் வட்டங்கள் மற்றும் 41 ஒன்றியக் குழுக்களாகப்   பிரிக்கப்பட்டுள்ளது.

## மக்கள் தொகை பரம்பல்
2023 பாக்கித்தான் மக்கள்தொகை கணக்கெடுப்பின்படி 208,894 குடியிருப்புகள் கொண்ட  இம்மாவட்ட மக்கள் தொகை 1,233,957 ஆகும். பாலின விகிதம் 100 பெண்களுக்கு  103.73 ஆண்கள் வீதம் உள்ளனர். இதன் சராசரி எழுத்தறிவு 35.59% ஆகும். இதன் மக்கள் தொகையில் 10 வயதிற்குட்பட்ட குழந்தைகள் 485,925 (39.38%) ஆக உள்ளனர்.நகர்புறங்களில் 271,782 (22.03%) மக்கள் வாழ்கின்றனர்.
### சமயம்
இம்மாவட்ட மக்கள் தொகையில் இசுலாம் சமயத்தை 96.5% மக்களும், இந்து சமயத்தை 3.21% மற்றும் கிறித்துவம் போன்ற சிறுபான்மைச் சமயங்களை 0.29% மக்களும் பின்பற்றுகின்றனர்.
### மொழி
இம்மாவட்ட மக்கள் தொகையில் சிந்தி மொழியை 94.07  மக்களும், பலூச்சி மொழியை 5.20 % மக்களும்  மற்றும் பிற மொழிகளை  0.73% மக்களும் பேசுகின்றனர்
## இதனையும் காண்க
* சிந்து மாகாணத்தின் மாவட்டங்கள்
* சிந்து மாகாணத்தின் கோட்டங்கள்
## மேற்கோள்கள்

பகுப்பு:சிந்து மாகாணத்தின் மாவட்டங்கள்
பகுப்பு:சிந்து மாகாணம்
பகுப்பு:பாக்கித்தானின் மாவட்டங்கள்
லர்கானா கோட்டம்

**லர்கானா கோட்டம்** (*Larkana Division*), பாகிஸ்தானின் சிந்து மாகாணத்தின் 6 கோட்டங்களில் ஒன்றாகும். லர்கானா கோட்டம் சிந்து மாகாணத்தின் வடக்கில், பஞ்சாப் மற்றும் பலுசிஸ்தான் மாகாண எல்லைகளை ஒட்டி அமைந்துள்ளது.
இதன் நிர்வாகத் தலைமையிடம் லர்கானா நகரம் ஆகும். இதன் நிர்வாகி ஆணையாளர் ஆவார்.
## மக்கள் தொகை பரம்பல்
2023 பாக்கித்தான் மக்கள்தொகை கணக்கெடுப்பின்படி லர்கானா கோட்டத்தின் மக்கள் தொகை 7,093,706ஆகும். பாலின விகிதம் 100 பெண்களுக்கு ஆண்கள் வீதம் உள்ளனர். இதன் சராசரி எழுத்தறிவு ஆகும். இதன் மக்கள் தொகையில் 10 வயதிற்குட்பட்ட குழந்தைகள்
## லர்கானா கோட்டத்தின் புள்ளிவிவரம்

## வருவாய் வட்டங்கள்

## தொகுதிகள்

## இதனையும் காண்க
* சிந்து மாகாணத்தின் கோட்டங்கள்
* சிந்து மாகாணத்தின் மாவட்டங்கள்
## மேற்கோள்கள்

பகுப்பு:சிந்து மாகாணத்தின் கோட்டங்கள்
பகுப்பு:பாகிஸ்தானின் கோட்டங்கள்
பகுப்பு:சிந்து மாகாணம்
நௌசாரோ பெரோஸ் மாவட்டம்

**நௌசாரோ பெரோஸ் மாவட்டம்** (*Naushahro Feroze District*), பாக்கித்தான் நாட்டின் தெற்கில் உள்ள சிந்து மாகாணத்தின் 30 மாவட்டங்களில் ஒன்றாகும். இம்மாவட்டம் சிந்து மாகாணத்தில் நடுவில் அமைந்த  சாகித் பெனாசீராபாத் கோட்டத்தில் அமைந்துள்ளது.  இம்மாவட்டத்தின் நிர்வாகத் தலைமையிடம் நௌசாரோ பெரோஸ் நகரம் ஆகும்.  நௌசாரோ பெரோஸ் நகரமானது, சிந்து மாகாணத் தலைநகரான கராச்சிக்கு தென்மேற்கே 342 கிலோமீட்டர் தொலைவிலும்; நாட்டின் தலைநகரான இசுலாமாபாத்துக்கு தென்மேற்கே 1,071 கிலோமீட்டர் தொலைவிலும் அமைந்துள்ளது.
## அரசியல்
### நாடாளுமன்றத் தொகுதிகள்
பாகிஸ்தான் நாடாளுமன்றத்திற்கு (*National Assembly*) இம்மாவட்டம் இரண்டு தொகுதிகளை கொண்டுள்ளது. அவைகள் NA-211 மற்றும் NA-212 தொகுதிகளாகும். 
### சட்டமன்றத் தொகுதிகள்
இம்மாவட்டம் சிந்து மாகாணச் சட்டமன்றத்தில் (**PS**)  PS-33, PS-34, PS-35 மற்றும் PS-36 என 4 தொகுதிகளை கொண்டுள்ளது. 
### மாவட்ட நிர்வாகம்
இம்மாவட்டம் நௌசாரோ பெரோஸ் வட்டம், பிரியா வட்டம், காந்தியாரோ வட்டம், மெரப்பூர் வட்டம் என நான்கு வட்டங்களையும், மோரோ நகரம் மற்றும் நௌசாரோ பெரோஸ் நகரங்களைக் கொண்டுள்ளது.
## மக்கள் தொகை பரம்பல்
2023 பாக்கித்தான் மக்கள்தொகை கணக்கெடுப்பின்படி இம்மாவட்ட மக்கள் தொகை 98.12% ஆகும்இதன் மக்கள் தொகையில் இசுலாமியர்கள் 98.12%%
இந்துக்கள் 1.63% மற்றும் பிற சமயத்தினர் 0.25% உள்ளனர்..
### மொழி
இம்மாவட்ட மக்கள் தொகையில் சிந்தி மொழியை 92.13%  மக்களும், உருது மொழியை 3.98% மக்களும், பஞ்சாபி மொழியை  2.13% மக்களும்  மற்றும் பிற மொழிகளை 1.76% மக்களும் பேசுகின்றனர்
## இதனையும் காண்க
* சிந்து மாகாணத்தின் மாவட்டங்கள்
* சிந்து மாகாணத்தின் கோட்டங்கள்
## மேற்கோள்கள்

பகுப்பு:சிந்து மாகாணத்தின் மாவட்டங்கள்
பகுப்பு:சிந்து மாகாணம்
பகுப்பு:பாக்கித்தானின் மாவட்டங்கள்
மு. முனு ஆதி

**மு. முனு ஆதி** (*M. Munu Adhi*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் செங்கல்பட்டு மாவட்டம் கிழக்கு தாம்பரம் பகுதியினைச் சேர்ந்தவர். எழும்பூர் சர். எம். சிடி. எம். உயர்நிலைப் பள்ளியில் கல்வி பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1967, 1971ஆம் ஆண்டுகளில் தமிழ்நாடு சட்டமன்றத்திற்கு நடைபெற்ற தேர்தல்களில் திருப்போரூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1967

### 1971

## மேற்கோள்கள்

பகுப்பு:1926 பிறப்புகள்
பகுப்பு: திராவிட முன்னேற்றக் கழக அரசியல்வாதிகள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
பகுப்பு:5 ஆவது தமிழ்நாடு சட்டமன்ற உறுப்பினர்கள்